**Project Description**

Στα πλαίσια της εργασίας αυτής αποφασίσαμε να αναπτύξουμε το μοντέλο μια εφαρμογής «κρατήσεων» (booking application), η οποία απευθύνεται σε χρήστες κινητών συσκευών. Συγκεκριμένα, ο κάθε χρήστης θα πρέπει να δημιουργήσει ένα προσωπικό λογαριασμό, στον οποίο αφού συνδεθεί, θα μπορεί αρχικά να κάνει μια γρήγορη αναζήτηση πληκτρολογώντας τη κατάλληλη λέξη κλειδί στο πεδίο “search”. Ειδάλλως, του παρέχεται η δυνατότητα να επιλέξει μια από τις πέντε κατηγορίες κρατήσεων (Διαμονή, Πτήσεις, Εστίαση, Διασκέδαση, Μεταφορές) που παρέχει η εφαρμογή στην αρχική της οθόνη, μεσω των οποίων εμφανίζονται ανάλογα διάφορες υποκατηγορίες για τον προσανατολισμό της κράτητης του χρήστη. Στην συνέχεια καλείται να εισάγει την προορισμό που τον ενδιαφέρει.

Έχοντας επιλέξει κατηγορία κράτησης και τοποθεσία, εμφανίζονται τα ανάλογα αποτελέσματα σε μορφή λίστας, δίνοντας την δυνατότητα στο χρήστη να ρίξει μια γρήγορη ματιά στα δημοφιλέστερα από αυτά. Εφόσον κάποιο αποτέλεσμα τον ικανοποιεί μπορεί να δει αναλυτικές λεπτομέρειες για αυτό ή/και να προβεί σε κράτηση. Στην αναζήτηση της καλύτερης επιλογής δε θα μπορούσε να λείπει η δυνατότητα σύγκρισης και ταξινόμησης αποτελεσμάτων. Για μια κράτηση θα πρέπει να εισάγει τα ζητούμενα στοιχεία, π.χ. στην περιπτώση κράτησης σε καποιο ξενοδοχείο απαιτούνται ημερομηνίες «check-in», «check-out», πλήθος ενηλίκων/ανηλίκων και διάταξη κρεβατιών.

Στις λειτουργίες της εφαρμογής συμπεριλαμβάνονται, επίσης, η δυνατότητα παρακολούθησης των κρατήσεων και αποθήκευση των αγαπημένων προτιμήσεων. Να τονίσουμε ότι ο χρήστης θα δέχεται ειδοποιήσεις σχετικά με την πορεία της κράτησής του, καθώς στην περίπτωση προβλήματος θα ενημερώνεται άμεσα για το αν θα πρεπει να ματαιωθεί ή να μεταφερθεί σε άλλη ημερομηνία. Στην τοποθεσία “forums” θα παρέχεται πληροφορία σχετικά με τις εντυπώσεις άλλων χρηστών καθώς και σχόλια απο προορισμούς που ήδη έχουν επισκευθεί.

Τέλος, στην αρχική οθόνη, υπάρχει μία λίστα προτάσεων με τα δημοφιλέστερα μέρη κοντά στον χρήστη, αλλά και χάρτης τύπου “mini-map” για την υπόδειξη αυτών των τοποθεσιών.

.